Блакітніца лясная

Блакітніца лясная () — від матылёў з сямейства блакітніцы.

 Этымалогія назвы 
Semiargus (лацінская) — паўаргус, напалову падобны з Аргусам.

 Пашырэнне 
злева|міні|240x240пкс
міні|Самка
Арэал уключае ўмераны пояс Еўразіі на ўсход да Паўночнай Карэі, востраў Сахалін.

Звычайны на ўсёй тэрыторыі Усходняй Еўропы. Адсутнічае на крайнім поўдні стэпавай зоны Украіны, у Калмыкіі і ў Астраханскай вобласці Расіі.

Матылі засяляюць лугі розных тыпаў, паляны, ускрайкі лесу. У стэпавай зоне жыве пераважна ў далінах рэк і ў лясах. На Каўказе засяляе вільготныя горныя лугі сярэдняга пояса, узлескі, субальпійскія лугі, берагі ручаёў, на вышынях ад 600 да 2700 м над узроўнем мора.

 Біялогія 
За год развіваецца ў адным пакаленні. Час лёту з канца мая па канец жніўня ў лясной зоне, і з пачатку мая да канца ліпеня на тэрыторыі лесастэпавай і стэпавай зоны.

Самкі адкладаюць яйцы паштучна на кветкі кармавых раслін вусеняў: розныя віды канюшыны, вязель рознакаляровы, баркун лекавы, гарошак мышыны, баркун. Яйцы белыя з зеленаватым адценнем. Стадыя яйца доўжыцца каля 5 дзён.
Вусені спачатку з ліпеня да восені сілкуюцца ў дзённы час кветкамі і насеннем, а пасля зімоўкі — лісцем. З’яўляюцца мірмекафіламі і наведваюцца мурашкамі роду Lasius. Зімуе вусень ранняга ўзросту. Вусені старэйшых узростаў цёмна-зялёныя з больш цёмнай спінной палоскай, бялёсай паласой над нагамі і радамі светлых касых рысак па бакахStokoe, W.J. (1962). Observer’s Book of Butterflies. Frederick Warne. p. 131.. Пры дасягненні даўжыні 13-15 мм вусені спыняюць харчавацца і праз 2-3 дні акукліваюцца. Кукалка падоўжанай формы, бліскучая, салатна-зялёнага колеру, з цёмнай спінной паласой. Даўжыня кукалкі 9-10 мм.

 Заўвагі 

 Літаратура 
 Львовский А. Л., Моргун Д. В. Определители по флоре и фауне России. Выпуск 8 // Булавоусые чешуекрылые Восточной Европы. — М.: Товарищество научных изданий КМК, 2007. — 443 с. — 2000 экз. — ISBN 978-5-87317-362-4.
 Tolman T., Lewington R. Collins Field Guide Butterflies of Britain & Europe. — London : Harper Collins Publishers, 1997. — 320 p., 106 col. pl

 Спасылкі 
 Cyaniris semiargus (Rottemburg, 1775) — Голубянка семиаргус

Катэгорыя:Блакітніцы
Катэгорыя:Насякомыя Еўразіі
Катэгорыя:Жывёлы, апісаныя ў 1775 годзе